Lav et referat af nedenstående tekst:

Tekst:
Etapen var knap nok begyndt, før Jumbo-Visma blev ramt af et uheld. Den hollandske luksushjælperytter Steven Kruijswijk var styrtet på 2. etape af Critérium du Dauphiné, og det stod hurtigt klart, at han ikke kunne fortsætte løbet. Efter etapen fortæller holdet, at hollænderen formentlig har brækket kravebenet. En nyhed, der rammer holdkammeraten Jonas Vingegaard. - Det er noget værre rod. Han er en af dem, vi skulle have haft med til Tour de France, så på den måde er det noget værre lort for at sige det lige ud, siger Vingegaard til TV 2 Sport. Nu er det ikke dig, der sætter holdet, men ham ville du vel gerne have haft med? - Ja, helt sikkert, og det er et kæmpe slag for vores Tour-hold. Det er det, uanset hvem vi mister, for de er allesammen megavigtige, og det er han også. - Det er en skam, og det er virkelig synd og ærgerligt, at det skal ske for ham, siger danskeren. "Må gøre det bedste, vi kan" Tour de France begynder den 1. juli, og Jonas Vingegaard, der vandt løbet sidste år, regnes igen blandt de helt store favoritter til den samlede sejr. Og selvom Kruijswijks uheld er et stort slag, forsøger danskeren at være positiv. - Vi må fortsætte med at gøre det bedste, vi kan, og så kan vi ikke gøre mere, siger han. Steven Kruijswijk er lige nu på hospitalet, hvor omfanget af hans skader skal undersøges. Seneste melding er et brækket kraveben, men Jumbo-Visma oplyser til TV 2 Sport, at de ikke kan udelukke, at der er yderligere skader. Det er heller ikke meldt ud, om Kruijswijk officielt misser Touren. Mandagens etape i Critérium du Dauphiné blev vundet af Julian Alaphilippe. Jonas Vingegaard kom i mål med feltet.

Referat:
Jonas Vingegaards hjælperytter Steven Kruijswijk udgik på 2. etape af Critérium du Dauphiné.